Diari Oficial de la Generalitat Valenciana


Sumari del DOGV 7975, del 08-02-2017 (2017/464)

Notificació de la sentència dictada en el procediment de guarda i custòdia número 279/2016.
-------------------------------------------------------------------------------------------

### Dades del document

Número de DOGV
:   7975

Data del DOGV
:   08-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/464


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 279/2016. [2017/464]  
Família, guarda, custòdia o aliments de fills menors no matrimonials no consensuats número 000279/2016-J  
Demandant: Benedicta John.  
Procurador: Rafael Vicente Ferrer Miquel.  
Demandat: Peter Ejike Obasi.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 000279/2016 a instàncies de Benedicta John, representada pel procurador Rafael Ferrer Miquel, contra Peter Ejike Obasi, en situació de rebel·lia, en què, en data 10 de gener de 2017, s'ha dictat la sentència que té l'encapçalament i la dispositiva que són com segueix:  
  
«Jutjat de Primera Instància número 24 de València  
Avinguda del Professor López Piñero (historiador de la Medicina).  
(Antiga avinguda del Saler), 14, 1a, dta., zona blava.  
Telèfon: 699 247 448.  
Fax: 758 285 514.  
NIG: 46410-90-3-7025-2408927.  
Procediment: família, guarda, custòdia o aliments de fills menors no matrimonials no consensuats número 000279/2016-J  
Demandant: Benedicta John.  
Procurador: Rafael Vicente Ferrer Miquel.  
Demandat: Peter Ejike Obasi.  
Procurador/a: -  
Sentència número 000002/2017  
Jutgessa que la dicta: Ana María Mayor Vaño.  
Lloc: València.  
Data: 10 de gener de 2017.  
Objecte del judici: guarda, custòdia o aliments de fills menors no matrimonials no consensuats.  
Dispositiva  
Estime parcialment la demanda formulada per la representació processal de Benedicta John contra Peter Ejike Obasi, i dispose les mesures següents:  
1. L'atribució a Benedicta John en exclusiva de l'exercici de la pàtria potestat respecte de les menors, [...], [...] i [...], així com la guarda i custòdia d'aquestes filles menors.  
2. La suspensió del règim de visites de les filles menors amb el seu pare, Peter Ejike Obasi, fins que s'acredite que la represa de les visites siga beneficiosa per a aquestes menors, i a sol·licitud de les parts.  
3. El pare contribuirà als aliments de les seues filles en la quantitat de 150 euros mensuals per cada filla, 450 euros en total. Aquesta quantitat serà ingressada en el compte que a aquest efecte designe aquesta part, de bestreta i dins dels cinc primers dies de cada mes.  
4. Respecte de les despeses extraordinàries, cada un dels progenitors es farà càrrec del 50 % del cost de les despeses.  
Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent, sense aquests requisits no s'admetrà el recurs (art. 458 LEC). Caldrà efectuar la consignació de 50 euros en el compte del jutjat 2394-9173-98-8202-69, a l'oficina Banesto, segons disposa la Llei orgànica 1/2009, de 3 de novembre, i caldrà acreditar aquesta consignació, tret d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme.»  
  
I perquè valga de notificació de forma deguda a Peter Ejike Obasi, en rebel·lia, expedisc i firme aquest edicte.  
  
València, 11 de gener de 2017.- El lletrat de l'Administració de justícia: José Esteban Briz Recio.